David Caruso
<s>David Stephen Caruso američki je filmski i televizijski glumac i producent, najpoznatiji po ulozi poručnika Horatia Cainea u seriji CSI: Miami.</s>

<s>Rane godine  
Rođen je u Forrest Hillsu, dijelu Queensa u New Yorku; otac Charles bio je urednik u novinama, a majka Joan bibliotekarka.</s><s>Irskog je i italijanskog porijekla i odgojen je kao rimokatolik.</s><s>Pohađao je katoličku školu Our Lady Queen of Martyrs (Naša Gospa od mučenika) u Forest Hillsu, a kasnije Archbishop Molloy High School u obližnjem Briarwoodu, koju je završio 1974.</s>

<s>Karijera</s>

<s>1980-e  
1980. snimio je prvi film (Getting Wasted), u kojem je glumio Dannyja.</s><s>Narednih godina dobijao je sporedne uloge, pojavivši se u filmovima Rambo: Prva krv, Oficir i džentlmen, Plavi grad, Kradljivac srca, Kineska djevojka.</s><s>Također je glumio i u Hudson Hawku te Blizancima.</s><s>Jednom je naveo kako je uloga "kadeta koji se umalo utopio" u filmu Oficir i džentlmen bila ono po čemu je bio zapažen.</s>

<s>Na televiziji je imao epizodnu ulogu Tommyja Manna, vođe bande The Shamrocks u seriji Hill Street Blues.</s><s>Također se pojavio u 2 epizode serije Crime Story, koja se prikazivala od 1986. do 1988. na NBC-ju.</s>

<s>1990-e  
Caruso je imao sporedne uloge u kriminalističkim filmovima Kralj New Yorka i Jedna žena, dva muškarca.</s><s>Dok je snimao Hudson Hawk, primjenjivao je tzv. metodu Stanislavskog, odbijajući pričati bilo s kim na setu iz razloga što je njegov lik, Kit Kat, bio nijem jer mu je odgrizen jezik.</s>

<s>Njegova prva značajna uloga bila je u seriji Njujorški plavci, gdje je glumio detektiva Johna Kellyja.</s><s>Za tu je ulogu dobio Zlatni globus.</s><s>U dodatku na to, TVGuide proglasio je Carusa za jednu od 6 novih zvijezda na koje treba obratiti pažnju u TV-sezoni 1993/94.</s>

<s>Dospio je u vijesti kada je iduće godine napustio tada jako gledane Plavce (nakon samo 4 epizode u 2. sezoni) kako bi nastavio karijeru na filmu, što se pokazalo kao promašaj jer se nikad nije uspio nametnuti za vodeće uloge, unatoč ulozi u krimi-trileru Poljubac smrti, koji je dobro prošao kod kritike, ali ne i finansijski.</s><s>Glumio je i u filmu Jade, koji je još gore prošao na kino-blagajnama.</s><s>1997. godine vratio se na televiziju ulogom u advokatskoj seriji Michael Hayes, koja nije bila dugog vijeka (samo 1 sezona).</s><s>U njoj je glumio saveznog tužioca sa sjedištem u New Yorku.</s>

<s>2000-e  
Ponovo se vratio na film, odglumivši plaćenika i partnera Russella Crowea u filmu Proof of Life (Dokaz života) 2000.</s><s>Iduće godine imao je glavnu ulogu u hororu Session 9.</s>

<s>Od 2002. glumi poručnika Horatia Cainea u CBS-ovoj seriji CSI: Miami.</s><s>Bio je prvi glumac u okviru CSI-franšize koji se pojavio u sva 3 CSI-a.</s><s>U Miamiju je karakterističan po veoma kratkim rečenicama koje su jako prikladne za datu situaciju i obično su na početku epizode.</s><s>Osim toga, tu su i neizbježne sunčane naočale, koje često stavlja usred rečenice, kao i odlazak iz kadra trenutak prije početka najavne špice.</s><s>Naočale i kratke rečenice često su tema šala u emisiji The Soup koju vodi Joel McHale (emisija se, inače, bavi stvarima iz popularne kulture i TV-serija koje su obilježile tu sedmicu).</s><s>U šouu Davida Lettermana Jim Carrey javno je priznao da je ljubitelj serije, a kasnije je čak i satirično imitirao Carusa.</s><s>Zatražio je da bude u krupnom kadru, govorio dubokim glasom i stavio naočale.</s><s>Caruso je u jednom kasnijem intervjuu za CBS izjavio da je bio impresioniran tim imitiranjem.</s><s>U 20. epizodi 5. sezone Dr. Housea House govori Cameronici: "Jesi li to zaključila skidajući naočale uz zvuke pjesme grupe Who?"</s>

<s>Lični život  
Caruso ima kćerku Gretu (1984) sa svojom drugom suprugom, Rachel Ticotin.</s><s>1994. godine (prema sudskim zapisima) njegova bivša djevojka Paris Papiro podnijela je zahtjev za tzv. partnersku alimentaciju (engl. palimony, što je kovanica od riječi pal = drug, partner i alimony = alimentacija).</s><s>Caruso joj je platio neutvrđen iznos početkom 1995.</s><s>S Lizom Marquez, još jednom bivšom djevojkom, ima dvoje djece: Marquez Anthony (sin), rođen 2005, i Paloma Raquel (kći), rođena 2007.</s><s>U aprilu 2009.</s><s>Liza je tužila Carusa zbog prevare, kršenja njihovog dogovora o nagodbi i duševne boli.</s><s>Caruso trenutno živi u Los Angelesu i Miamiju s novom djevojkom, Aminom Islam.</s>

<s>U martu 2009. jedna Austrijanka uhapšena je u Tirolu pod optužbom da je uhodila Carusa (tzv. stalking).</s><s>Prije njenog bijega u Meksiko, dvaput se nije pojavila pred sudom da se izjasni o optužbi.</s><s>Nakon što ju je Meksiko deportirao u domovinu, preuzele su je austrijske vlasti i trenutno čeka suđenje zbog navedene optužbe.</s>

<s>Odabrana filmografija  
Oficir i džentlmen (1982) kao Topper Daniels
Rambo: Prva krv (1982) kao zamjenik Mitch
Hill Street Blues (1981–1983) kao Tommy Mann (vođa bande The Shamrocks)
TJ Hooker (1983; epizoda "Requiem for a Cop") kao Jennings 
Kradljivac srca (1984) kao Buddy Calamara
Blue City (1986) kao Joey Rayford
China Girl (1987) kao Mercury
Blizanci (1988) kao Al Greco
Kralj New Yorka (1990) kao Dennis Gilley
Hudson Hawk (1991) kao Kit Kat
Jedna žena, dva muškarca (1992) kao Mike
Njujorški plavci (1993–1994) kao det.</s><s>John Kelly
Poljubac smrti (1995) kao Jimmy Kilmartin
Jade (1995) kao David Corelli
Michael Hayes (1997) kao Michael Hayes
Body Count (1997) kao Hobbs
Proof of Life (2000) kao Dino
Session 9 (2001) kao Phil
Black Point (2001) kao John Hawkins
CSI: Miami (2002– 2010) kao Horatio Caine</s>

<s>Reference</s>

<s>Vanjski linkovi</s>

<s>http://www.imdb.com/name/nm0000325/
 http://www.nndb.com/people/446/000025371/
 http://www.tv.com/person/1638/summary.html 
 http://www.cbs.com/primetime/csi_miami/cast/david-caruso/</s>

<s>Američki filmski glumci
Američki televizijski glumci</s>

